संरक्षण के लिए चलाएंगे जागरूकता अभियान
पर्यटनलेखक संघ महफिलें अदब द्वारा शुक्रवार को उपध्यान चंद्र कोचर स्मृति हवेली यात्रा निकाली गई। होटल मरुधर हैरिटेज से यात्रा को कमला कोचर प्रीती कोचर, वेटरनरी विवि कुलपति के गहलोत ने हरी झंडी दिखा कर रवाना किया। गहलोत ने कहा कि हवेलियां हमारे शहर की पहचान है। इनके अस्तित्व पर खतरा चिंता का विषय है। यात्रा स्टेशन रोड, नागरी भंडार, कोटगेट, सार्दुल स्कूल, लेडी एल्गिन , रामपुरिया हवेली की गली से होते हुए सेठ भंवरलाल रामपुरिया हवेली तक पहुंची जहां हवेलियों की कलात्मकता और उनका संरक्षण पर चर्चा हुई। यात्रा में शामिल शहर के लेखकों सहित समग्र समाज के प्रतिनिधियों ने हवेलियों के प्रति जन जागरूकता पैदा करने का संकल्प लिया। यात्रा में डा जिया उल हसन कादरी, असद अली असद, अब्दुल जब्बार, भगवती प्रसाद पारीक, कृष्णा वर्मा, मधुरिमा सिंह, डा अजय जोशी, डा प्रकाश चंद्र वर्मा, मुइनुद्दीन कोहरी, पूनमचंद गोदारा, अलीमुद्दीन जामी, विजय कुमार लखाणी, बरकत अली आदि ने भाग लिया। आयोजकों द्वारा 27 दिसंबर को सुबह 10 बजे स्व कोचर को उनकी रचनाओं से श्रद्धांजलि अर्पित की जाएगी।
हवेली यात्रा में शामिल शहर के साहित्यकार अन्य।
hin_Deva hin_Deva awa_Deva